Diés
Diés es un parçan d'Occitània situat dins lo Daufinat.

Sa vila principala es Diá.

Lo gentilici es diés -esa.

Toponimia 
Las atestacions istoricas mai ancianas son In Diense (sègle VIII), In pago Diense (739), In Comitatu Deensi (890), In pago Diensi (957), In comitatu Diense (960). D'autras, mai recentas, son Dyos (1434), Comitatus Diensis (1445), Dyeoys (1449), Dioys (1503), Le Diez (1585), Dyiois e Dyois (1587).

Diés es nomat per Frederic Mistral sota la fòrma Lou Diés dins Lou Tresor dóu Felibrige. Dins lo meteis obratge, Mistral indica que los abitants de Diá son nomats Dies e Dieso. Pasmens, la denominacion en Dioàs s'es recentament franc socializat localament, probablament per efiech de diglossia. Ensin, es lo tèrme Dioàs qu'èra sistematicament utilizat per Han Shook a la fin dau sègle XX e a la debuta dau sègle XXI. Auguste Boissier (Gusté Boueissier), a la fin dau sègle XIX, escriviá Lou Diois e Poueisias dioisas. Lo tèrme Diés es tornarmai popular dins l'usatge occitanista en Droma. Ensin, l'utilizacion dau tèrme Diés puslèu que Dioàs es legitima e preferibla dins un movament de re-apropriacion de la lenga.

Geografia 
Lo parçan de Diés constituís lo bacin versant de Droma e de seis afluents (Roana, Meiròssa, etc.)

Diés cobrís lo sud de Vercòrs e lo nòrd de la Droma provençala.

La capitala e sosprefectura de Diá, se situa au pè de la montanha de Glandassa, barra rocosa au sud de Vercòrs, que culmina a  mètres. Un terç dau territòri de Diés fa partit dau parc naturau regionau de Vercòrs.

Nòtas

Diés

Parçan dau Daufinat
Parçan occitan